Page:Thrummy Cap and the ghaist (2).pdf/13

 13

Tak out the stane there in the wa', And there you'll get the leather ba', 'Tis just the same that you did see, When you said that you wad help me, The rights are sew’d up in its heart, But see ye dinna wi’ them part, Until the laird shall pay you down, Just fifty guineas and a crown. Whilk at my death was due to me; This for thy trouble I’ll give thee, And I’ll disturbe this house nae mair, 'Cause I’ll be free frae a’ my care— This Thrummy promised to do Aud syne the ghaist bad him adieu, And vanished with a pleasant sound, Down thro’ the laft and thro’ the ground. Thrummy gaed back syne to his bed, And cowardly John was very glad, That he his neighbour saw aince mair, For of his life he did despair. Wow man quoth John, whar hae you been Come tell me a fat you hae seen! Na bide says Thrummy till day-light; And syne I’ll tell you hale and right, Sae baith lay still and took a nap. Until the ninth hour it did chap. Thrummy syne raise—puts on his claise, And to the chamber quick he gaes; Taks out the Stane out o’ the wa', And soon he found the leathern ba', Took out the rights, replaced the stane, Ere John did ken where he had been.